Fjellsjøhøgda naturreservat

Fjellsjøhøgda naturreservat er et naturreservat i Lunner kommune. Det består av et område øst av Gjerdingen i Nordmarka. Området ble vernet 8. mars 2024. Reservatet inngår i verneplan for skogvern. Sykling, ridning og bruk av hest er forbudt, og i perioden f.o.m. 15. april t.o.m. 15. mai er det ferdselsforbud i en sone inne i reservatet som er avmerket på vernekartet. Verneforskriften sier at formålet med vernet er «å bevare et område som representerer en bestemt type natur i form av fuktig gammel barskog, og å bevare truet, sjelden og sårbar natur som blant annet forekomster av truede arter av lav og sopp. Det er en målsetting å beholde verneverdiene i mest mulig urørt tilstand. Det skal samtidig tas hensyn til bruk av naturreservatet til idretts- og friluftslivsformål som ikke forringer verneverdiene nevnt i første ledd.» Referanser